Case ID: 1046948
Sentence 2: Kassasiya şikayətinin dəlilləri, tərəflərin izahatları Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, “Əmək pensiyaları haqqında” Azərbaycan Respublikasının Qanununa əsasən əmək pensiyalarının təyin edilməsi, sosial sığorta stajının müəyyən olunması, əmək pensiyası sənədlərinin rəsmiləşdirilməsi, baxılması və saxlanılması qaydalarının 3.1.1 bəndinə əsasən qanunun qüvvəyə mindiyi günədək sığortaolunanların qazanılmış əmək pensiyası hüquqlarının nəzərə alınması üçün iş stajı əmək kitabçasına əsasən müəyyən edilir, İddiaçı tərəfindən şöbəyə əmək kitabçası təqdim edilməmiş, ümumiyyətlə əmək kitabçasının olmadığı və heç bir yerdən pensiya almadığı bildirilmiş, lakin cavabdeh tərəfindən aparılmış araşdırma nəticəsində müəyyən edilmişdir ki, iddiaçı Özbəkistan Respublikasından pensiya almış, iddiaçının adına pensiya işi mövcuddur və həmin pensiya işi iddiaçı tərəfindən verilmiş etibarnaməyə əsasən K.Yakubbayevə verilmiş, iddiaçının hal-hazırda hər hansı bir xarici dövlətdən pensiya alıb-almaması barədə DSMFnun Beynəlxalq əlaqələr və kommunikasiya şöbəsinə sorğular edilmiş, sorğular nəticəsində iddiaçının hər hansı bir xarici dövlətdən pensiya alması aşkar edildiyi və yaxud iddiaçı tərəfindən onun adına olan pensiya işi şöbəyə təqdim edilmədiyi təqdirdə ona şöbə tərəfindən əmək pensiyasının təyin edilməsi (məhkəmə qərarı ilə təsdiq edilən dövrlər cavabdeh tərəfindən sığorta stajına daxil edilsə belə) mümkün deyildir, belə ki, iddiaçının məhkəməyə iddia ərizəsi ilə müraciət edərək işlədiyi müddətin onun sosial sığorta stajına daxil edilməsi barədə iddia qaldırmasının səbəbi (halbuki iddiaçının pensiya işi mövcuddur) son nəticədə ona yaşa görə əmək pensiyasının təyin edilməsi üçün şöbəyə müraciət etməsidir.